L 118/18
ET
Euroopa Liidu Teataja
20.4.2022
(16)
Määruse (EL) nr 649/2012 I lisa 3. osas esitatud, kaubanduslikku oktabromodifenüüleetrit käsitlev kanne hõlmab ka kõnealuse määruse I lisa 1. ja 2. osas esitatud, oktabromodifenüüleetrit käsitlevaid kandeid.
Seepärast tuleks oktabromodifenüüleeter määruse (EL) nr 649/2012 I lisa 1. ja 2. osas esitatud kemikaalide loeteludest välja jätta.
(17)
Püsivate orgaaniliste saasteainete Stockholmi konventsiooni (edaspidi „Stockholmi konventsioon“) osaliste üheksandal konverentsil, mis toimus 2019. aasta 29. aprillist kuni 10. maini, otsustati lisada kõnealuse konventsiooni A lisasse aine dikofool.
Sellest tulenevalt kanti kõnealune aine määruse (EL) 2019/1021 I lisa A osa loetellu ning seega tuleks see lisada määruse (EL) nr 649/2012 V lisa 1. osas esitatud kemikaalide loetellu.
Kuna määruse (EL) nr 649/2012 V lisa 1. osasse lisamisega keelatakse aine eksportimine ilma igasuguste eranditeta, ei ole dikofooli käsitlevad kanded kõnealuse määruse I lisa 1. ja 2. osas enam nõutavad ja need tuleks sealt välja jätta.
(18)
Stockholmi konventsiooni osaliste üheksandal konverentsil, kus toimus 2019. aasta 29. aprillist kuni 10. maini, otsustati konventsiooni A lisasse kanda aine perfluorooktaanhape (PFOA), selle soolad ja PFOA-ga seotud ühendid koos mitme erandiga ja osaliste kohustusega keelata neid kemikaale sisaldavate tulekustutusvahtude eksport.
Sellest tulenevalt kanti perfluorooktaanhape (PFOA), selle soolad ja PFOA-ga seotud ühendid määruse (EL) 2019/1021 I lisa A osa loetellu ning seega tuleks need lisada määruse (EL) nr 649/2012 V lisa 1. osas esitatud kemikaalide loetellu seoses nende esinemisega tulekustutusvahtudes.
(19)
Stockholmi konventsiooni osaliste seitsmendal konverentsil, mis toimus 2015. aasta 4. kuni 15. maini, otsustati kanda kõnealuse konventsiooni A lisasse aine pentaklorofenool ning selle soolad ja estrid.
Sellest tulenevalt kanti kõnealused ained määruse (EL) 2019/1021 I lisa A osa loetellu ning seega tuleks need lisada määruse (EL) nr 649/ 2012 V lisa 1. osas esitatud kemikaalide loetellu.
(20)
Stockholmi konventsiooni osaliste neljandal konverentsil, mis toimus 2009. aasta 4. kuni 8. maini, otsustati kanda kõnealuse konventsiooni B lisasse ained perfluorooktaansulfoonhape (PFOS), selle soolad ja perfluorooktaansulfo­ nüülfluoriid.
Kõnealust kannet muudeti seejärel 2019. aastal otsusega SC-9/4.
Kõnealused ained on loetletud määruse (EL) 2019/1021 I lisa A osas ning need tuleks seetõttu lisada määruse (EL) nr 649/2012 V lisa 1. osas esitatud kemikaalide loetellu.
(21)
Määruse (EL) nr 649/2012 V lisa 1. osas on kanne, mis käsitleb tooteid, milles tetra-, penta-, heksa- või heptabromo­ difenüüleetri sisaldus on 0,1 massiprotsenti või rohkem ja mis on osaliselt või täielikult valmistatud ringlusse võetud materjalist või korduskasutamiseks ette valmistatud jäätmetest saadud materjalist.
Kõnealune kanne põhineb Euroopa Parlamendi ja nõukogu määrusega (EÜ) nr 850/2004 (24) sätestatud piirangul.
Kõnealuseid aineid käsitlevaid sätteid on muudetud määrusega (EL) 2019/1021, mille tulemusena on vähendatud toodetes lubatud sisaldust ja lisatud dekabromodifenüüleeter polübroomitud difenüüleetrite loetellu.
Neid muutusi tuleks kajastada määruse (EL) nr 649/2012 V lisa 1. osas.
(22)
Määrusega (EL) 2017/852 on keelatud elavhõbeda, teatavate metallilise elavhõbeda ja muude ainete segude, teatavate elavhõbedaühendite ja teatavate elavhõbedat sisaldavate toodete eksport.
Neid ekspordikeelde tuleks kajastada määruse (EL) nr 649/2012 V lisa 2. osas.
(23)
Määruse (EL) nr 649/2012 artikli 14 lõikega 2 on nõutud, et komisjon vaatab läbi iga kõnealuse määruse I lisas loetletud kemikaali klassifikatsiooni, võttes arvesse Maailma Tolliorganisatsiooni harmoneeritud süsteemi nomenklatuuris või Euroopa Liidu kombineeritud nomenklatuuris tehtud muudatusi.
Euroopa Liidu kombineeritud nomenklatuuris on muudetud mitme kemikaali klassifikatsiooni pärast nende lisamist määruse (EL) nr 649/2012 I lisasse.
Neid muutusi tuleks kajastada kõnealuses lisas.
(24) Euroopa Parlamendi ja nõukogu 29. aprilli 2004. aasta määrus (EÜ) nr 850/2004 püsivate orgaaniliste saasteainete kohta ning millega muudetakse direktiivi 79/117/EMÜ (ELT L 158, 30.4.2004, lk 7).